Am primit la redacție următorul apel semnat până acum de 79 de de reprezentanți ai universităților, institutelor de cercetare și oameni de cultură:

De peste doi ani, odată cu adoptarea de către Guvernul României a Ordonanței de Urgență nr. 13, sub pretextul amendării legislației penale și de organizare a sistemului judiciar, are loc un asalt continuu asupra statului de drept. Încă de la începutul lunii februarie 2017, numeroase organizații nonguvernamentale, asociații profesionale și grupuri cetățenești au cerut, prin apeluri publice și proteste de stradă, oprirea acestei agresiuni, care amenință fundamentele sistemului politic, ordinea constituțională și viitorul societății noastre. În loc să abandoneze un demers profund toxic, coaliția actuală de guvernare a trecut la modificarea brutală, fără o consultare autentică a magistraților, a partidelor de opoziție și a opiniei publice, a cadrului legal privind organizarea sistemului judiciar, îndeosebi a legislației referitoare la combaterea corupției.

Această adevărată operă de inginerie legislativă, la limita prevederilor Constituției, așa cum reiese inclusiv din decizii ale Curții Constituționale, din care au rezultat legi, ordonanțe sau hotărâri de guvern, anulează, în fapt, independența justiției în raport cu puterea politică și face aproape imposibilă lupta împotriva celui mai periculos flagel care macină societatea românească, corupția. În mod natural, cele mai multe dintre prevederi au fost respinse atât în fond cât și în formă de comunitățile profesionale din justiție, de opinia publică națională, precum și de organismele internaționale din care România este parte.

Cea mai recentă probă a faptului că acest uriaș efort urmărește demantelarea ideii de justiție ca proces instituțional legitim, predictibil și independent în România, o constituie Ordonanța de Urgență nr. 7/2019. Criticat atât de corpul magistraților din România cât și de instituțiile europene, actul normativ aduce grave atingeri independenței justiției și separației puterilor în stat, după cum induce și o stare de confuzie generalizată cu privire la funcțiile justiției într-un stat democratic.

Conștienți de faptul că atacul asupra justiției reprezintă începutul alunecării României către un sistem oligarhic, iliberal, în care întreaga putere va aparține unui grup restrâns de persoane, după modele deja consacrate în țări din estul Europei, America Latină, Africa și Asia, subsemnații fac un apel public către cetățenii României de a se implica, prin mijloacele legale și democratice garantate de Constituție, în apărarea statului de drept, a democrației și a valorilor europene.

UPDATE:

Semnatarii „Apelului membrilor comunității academice din Iași” din 11 martie c. anunță o manifestare publică în susținerea statului de drept în România, care va avea loc joi, 14 martie c., începând cu ora 12:00, în fața Universității „Alexandru Ioan Cuza” din Iași.

Iași, 11 martie 2019

Flavius Solomon, istoric Alexandru Călinescu, istoric literar Eugen Vărvărucă, matematician Florea Ioncioaia, istoric Gelu Bourceanu, chimist Răzvan Socolov, medic Cezar Catrinescu, chimist Codrin Liviu Cuțitaru, filolog Alexander Rubel, istoric și germanist

10. Bogdan Crețu, filolog

11. Dorin Dobrincu, istoric

12. Ioan Bucătaru, matematician

13. Leonidas Rados, istoric

14. Livia Ciupercă, scriitor

15. Adrian Ungureanu, inginer chimist

16. Vasile Iancu, scriitor, publicist

17. Mihai Chiper, istoric

18. Florin Cîntic, publicist, arhivist, istoric

19. Marius Spînu, economist

20. Eugen Munteanu, filolog

21. Eugen Huzum, filosof

22. Ionel-Dumitrel Ghiba, matematician

23. Mariana Codruț, scriitoare

24. Ovidiu Buruiană, istoric

25. Adina Hulubaș, filolog, etnograf

26. Victor Cojocaru, arheolog, istoric

27. Dănuț Mănăstireanu, teolog

28. Emil Dumitriu, inginer chimist

29. Laurențiu Rădvan, istoric

30. Petru Bejan, filosof

31. Ionuț Drobotă, agronom

32. Lucian Leuștean, istoric

33. Cristina Irimia, redactor

34. Ioan Pop, matematician

35. Doina Mihaela Popa, filolog

36. Gabriela Ilovan, scriitor

37. Emilia Chiscop, jurnalist

38. Liviu C. Florescu, matematician

39. Alexandru Cohal, filolog

40. Daniel Lepădatu, inginer construcții

41. Dragoș Zetu, filolog

42. Doina Lutic, chimist

43. Laura Cuțitaru, filolog

44. Mariana Neamțu, chimist

45. Ioan Alexandru Tofan, filosof

46. Mihai Mîrza, istoric, arhivist

47. Florin Olariu, filolog

48. Oana Constantinescu, matematician

49. Laura Balan, arhitect

50. Simona Modreanu, filolog

51. Lavinia Grumeza, arheolog, istoric

52. Ana Vrăjitoru, filolog

53. Mihaela Nică, consilier juridic

54. Cătălin Botoșineanu, istoric, arhivist

55. Monica Frunză, filolog

56. Maria Tolescu, speaker și trainer

57. Veronica Olariu, filolog

58. Cristinel Zănoagă, oenolog

59. Elena Ciortescu, filolog

60. Florentin Picioroagă, informatician

61. Astrid Cambose, filolog

62. George Bilavschi, arheolog, istoric

63. Doris Mironescu, filolog

64. Claudia Nădejde, chimist, fizician

65. Lăcrămioara Petrescu, filolog

66. Verșavia Curelaru, psiholog

67. Vlad Cojocaru, filolog

68. Gheorghe Odăgeriu, oenologie

69. Diana Gradu, filolog

70. Andrei Stipiuc, filolog

71. Gheorghe Odăgeriu, oenolog

72. Eugenia Dima, filolog

73. Sorina Postolea, filolog

74. Dinu Moscal, filolog

75. Ana-Maria Pălimariu, filolog

76. Loredana Cuzmici, filolog

77. Simona Mitroiu, filosof, istoric

78. Daniela Mitrofan, psihoterapeut

79. Laura Manea filolog

__________________________

Strângerea de semnături continuă la adresa:

https://www.petitieonline.com/apel_al_comunitii_academice_din_iai_pentru_aprarea_statului_de_drept